
Чланарина
На основу члана 7. Статута Центра за енергетску ефикасност „Цефикс“ из Вршца, Управни одбор Удружења, на предлог председника Управног одбора, на седници одржаној дана 23.03.2015.године, донео је

О Д Л У К У
О ВИСИНИ ЧЛАНАРИНЕ ЧЛАНОВА
ЦЕНТАР ЗА ЕНЕРГЕТСКУ ЕФИКАСНОСТ „ЦЕФИКС“ Вршац
Члан 1.

Чланови Центра за енергетску ефикасност „Цефикс“ из Вршца плаћају годишњу чланарину. Чланови који стекну статус током године плаћају чланарину од првог наредног месеца и то 1/12 од годишње чланарине месечно.

Члан 2.

За 2016. годину одређује се годишња чланарина у висини од 1200,00 динара за физичка лица, 3000,00 за предузетнике, 6000,00 за мала и средња предузећа и 15000,00 за велика предузећа . Чланарину не плаћају ученици и студенти до навршене 25. године живота, пензионери после навршених 75 година живота и сви незапослени независно од година старости.

Члан 3.

Чланови Удружења уплаћују чланарину на текући рачун Удружења “Цефикс”, Вршац, број рачуна: 285-2271040000004-20. Сврха плаћања: чланарина за ____ годину. Прималац: “Сбербанка” Србија АД Вршац. 
Члан 4.

Чланови Удружења који желе да помогну рад Удружења, а имају материјалних могућности могу да дају донацију Удружењу у новцу, у услугама или у другом вредносном облику. Донације у услугама и у другом вредносном облику морају да се искажу у новцу, а процену врше чланови управног и надзорног одбора Удружења и донатор. Удружење води посебну евиденцију донатора у којој је исказана и вредност донације. Донатори могу да буду и други грађани, друштва, организације, институције, органи и сл. уколико донација не садржи неки услов. Поступак пријема те донације је исти као са донаторима члановима Удружења.

Члан 5.

Ова одлука ступа на снагу даном доношења од када ће се и примењивати.

У  Вршцу, дана 20.02.2016.године.

Председник Управног одбора

Центар за енергетску ефикасност „Цефикс“ Вршац
Бранислав Вила

